**Ε1**

 **Να σημειώσεις με Υ τα υποκείμενα, με Ρ τα ρήματα, με Α τα αντικείμενα και με Κ τα κατηγορούμενα στις παρακάτω προτάσεις:**

Α) Αυτή είναι η δασκάλα της Μαίρης.

Β) Η Κάτια κέρδισε το λαχείο.

Γ) Ο Χάρης έσπασε το βάζο με το γλυκό.

Δ) Ο πατέρας φαινόταν κουρασμένος.

Ε) Ο σκύλος και η γάτα είναι κατοικίδια.

Στ) Αυτός είναι ο τέταρτος της παρέας.

Ζ) Οι τεχνίτες έφτιαξαν γέφυρα για τα αυτοκίνητα.

Η) Αυτή είναι η ξαδέλφη της φίλης μου.

Θ) Ο πεινασμένος καρβέλια ονειρεύεται.

Ι) Η Λίνα μαθαίνει κιθάρα.

 **Να βρεις τα κατηγορούμενα στις παρακάτω προτάσεις:**

α) Ο Σπύρος αποδείχθηκε ο καλύτερός μου φίλος.

β) Αυτό το φαγητό είναι ισπανικό και ονομάζεται παέγια.

γ) Θεωρείται κακό το να λέμε ψέματα.

δ) Η Κατερίνα εκλέχτηκε πρόεδρος του συλλόγου μας.

ε) Ο Μάριος διορίστηκε δάσκαλος σε ένα χωριό της Μεσσηνίας.

στ) Το ροζ χρώμα στον τοίχο σου δε φαίνεται άσχημο.

ζ) Το χωριό σου είναι μεγάλο ή μικρό;

η) Η Ελένη σπούδασε γιατρός ή λογίστρια;

θ) Το σχολείο μας είναι καινούριο και ονομάζεται πρότυπο.

**Να υπογραμμίσεις τα συνδετικά ρήματα.**

Βρέθηκε από τη νοσοκόμα αναίσθητος.

Αγόρασε ένα καινούργιο παλτό.

Ήταν μαρτύριο να τη βλέπει να υποφέρει.

Η συντροφικότητα και τα κοινά ενδιαφέροντα ενώνουν τους ανθρώπους.

Ο Γιάννης εκλέχτηκε πρόεδρος της τάξης.

Οι δάσκαλοι του σχολείου μας είναι 12.